proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA DO PADRÓN DE TAXAS POLO SERVICIOS DE AUGA, CANON AUGA, COEFICIENTE DE VERTEDURAS E SANEAMENTOS 3ª TRIMESTRE 2018
ADMINISTRACIÓN LOCAL — Municipal — Mondariz-Balneario (Recadación, 15/10/2018)

Configurado pola empresa concesionaria do servizo de subministración domiciliaria de auga potable e saneamento, o Padrón das taxas polos servizos de subministración de auga, canon da auga e coeficiente de verteduras e saneamento, correspondente o 3º trimestre de 2018 (xullo-agosto-setembro 2018), o citado Padrón estará a disposición do publico durante 15 días, a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa Isidoro Enes, nº 27 – baixo, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o Padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do Padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 04 de xaneiro do 2019, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Mondariz Balneario, a 9 de outubro de 2018. O alcalde
POXA PÚBLICA DE LOTES DE MADEIRA QUEIMADA
ADMINISTRACIÓN LOCAL — Municipal — Entidade Local Menor de Morgadáns (Gondomar) (Outros documentos, notificacións e informacións públicas, 08/06/2018)

Debidamente autorizado, sácase a poxa pública os lotes de madeira queimada que responden as seguintes referencias: Monte Galiñeiro, Caldeirón e outros (nº 547 de MUP). Os expedientes atópanse a disposición dos licitadores na secretaría desta Entidade Local Menor de Morgadáns (Telf., 986-389395,/674361114/628123370), e as proposicións presentaranse nas dependencias da Entidade Local, sita en Morgadáns, barrio de Pedra núm.1, no prazo de 26 días naturais posteriores ao da publicación deste anuncio no BOP, en días laborables os martes e xoves das 19.00 ás 21.00 horas e antes das 21 horas do último día, en dous sobre pechados e identificados co nome do licitante, denominado Sobre A, Documentación e sobre B, Proposición Económica, contendo a documentación que se recolle nos pregos de cláusulas económicas administrativas. Serán por conta do adxudicatario de cada lote, tódolos gastos e taxas que orixine esta poxa. As 17 horas do terceiro dia seguinte a aquel no que finalice o prazo de presentación das ofertas. O sobre B realizarase en sesión publica. Será realizado dentro dos 15 días naturais seguintes á notificación da adxudicación definitiva, previa constitución da garantía definitiva no mesmo prazo. Morgadáns. a 10 de abril do 2018. O presidente da Entidade, Gaetano Baroso Mboup
APROBACIÓN DEFINITIVA DE MODIFICACIÓN DA ORDENANZA FISCAL REGULADORA DA TAXA POLO SERVIZO DE APARCAMENTO NO PARKING ALDEA GRANDE
ADMINISTRACIÓN LOCAL — Municipal — Lalín (Ordenanzas e Regulamentos, 20/12/2018)

Rematado o período de exposición pública do expediente de modificación da Ordenanza fiscal reguladora da Taxa polo servizo de aparcamento no parking Aldea Grande aprobada provisionalmente polo Pleno da Corporación do Concello de Lalín, en sesión celebrada o día 5 de outubro de 2018, sen que se presentaran reclamacións, enténdese definitivamente adoptado o acordo ata entón provisional, segundo o artigo 17.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. De conformidade co disposto, procédese á publicación do texto modificado da ordenanza fiscal citada en cumprimento do disposto artigo 17.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. A cota tributaria é a cantidade resultante de aplicar as seguintes tarifas, que se esixirán conforme á seguinte escala por utilización horaria: De luns a venres, excepto os festivos, na franxa horaria comprendida entre as 10:00 e 13:00 horas e as 17:00 a 20:00 horas ao servizo de aparcamento en rotación non se lles aplicará tarifa algunha, sendo a prestación do servizo gratuita. A contía das tarifas desta taxa será exposta en lugares visibles á entrada e saída do aparcamento municipal. Na modalidade de estacionamento rotatorio, no que a contía da taxa se establece por minuto de estacionamento, o cuantificación do prazo de tempo que serve de base para a determinación da tarifa será o resultado da diferencia entre a hora de retirada ou saído do vehículo e a hora de entrada do mesmo no recinto do aparcamento, segundo a tarxeta-tícket, expedida pola instalación de control de acceso. Neste suposto, será requisito imprescindible a presentación da citada tarxeta-tícket para a evaluación do importe a satisfacer por esta taxa. No suposto de non presentar a tarxeta no momento de efectuar a saída do vehículo do recinto do aparcamento, a cuantificación da tarifa farase en función do tempo real de estancia, determinado a través do sistema de identificación de matrícula, día, hora e minuto de entrada, que ten instalado o aparcamento de conformidade coa normativa vixente”. A presente ordenanza fiscal, entrará en vigor, unha vez aprobada con carácter definitivo polo Pleno da Corporación o día seguinte da súa publicación definitiva no Boletín Oficial da Provincia e continuará vixente mentres non se acorde a súa modificación ou derrogación. O Alcalde, Rafael L. Cuíña Aparicio DOCUMENTO ASINADO ELECTRONICAMENTE AO MARXE
CONVOCATORIA PARA A CONTRATACIÓN LABORAL TEMPORAL DUNHA PERSOA MONITORA DEPORTIVA DE XIMNASIA PARA PERSOAS MAIORES
ADMINISTRACIÓN LOCAL — Municipal — Moaña (Persoal, oposicións, 20/08/2018)

A Xunta de Goberno Local, na sesión do 26.07.2018, aprobou as bases que regularán a convocatoria do proceso selectivo para a contratación laboral temporal dunha persoa monitora para a ximnasia de persoas maiores mediante o sistema de concurso oposición libre. O período de presentación de solicitudes será de vinte días naturais a contar dende o seguinte ao da publicación do anuncio no Boletín Oficial da Provincia de Pontevedra. As bases íntegras publicaranse no taboleiro de anuncios e na páxina web do Concello (www.concellodemoana.org). Moaña, 1 de agosto de 2018.—A alcaldesa, Leticia Santos Paz
CONCESIÓN DE SUBVENCIÓN A UN CLUB DEPORTIVO DE ÁMBITO NACIONAL NA MODALIDADE DE RUGBY (B/18)
ADMINISTRACIÓN LOCAL — Provincial — Deputación Provincial (Subvencións e axudas, 20/12/2018)

A Xunta de Goberno desta Deputación Provincial na súa sesión ordinaria do día 10 de decembro de 2018, adoptou, entre outros, o seguinte acordo: A Xunta de Goberno desta Deputación Provincial na súa sesión ordinaria do día 26 de outubro de 2018 acordou, por unanimidade, aprobar a apertura dun novo prazo para promover unha nova convocatoria para a concesión de subvencións para clubs deportivos sen ánimo de lucro que participen en competicións federadas de ámbito nacional–modalidade de rugby–no exercicio 2018; e unha vez fiscalizada, a única solicitude recibida, polo servizo de Intervención e co seu informe favorable de data 3 de decembro de 2018 e sobre existencia de consignación por un importe de 17.000,00 € con cargo a aplicación orzamentaria 18/340.3410.489.20 do vixente orzamento provincial, a Xunta de Goberno acorda por unanimidade “aprobar a concesión de subvención ó Vigo Rugby Club polo citado importe, club deportivo sen ánimo de lucro de ámbito nacional da modalidade de rugby”.
CORRECIÓN ERROS. CONVOCATORIA PRAZA FUNCIONARIO INTERINO/TÉCNCIO DE ADMINISTRACIÓN XERAL
ADMINISTRACIÓN LOCAL — Municipal — Valga (Persoal, oposicións, 18/09/2018)

Advertido erro na devandita convoctaria, publicada no BOPPO nº 173 de 7 de setembro de 2018, procede, en virtude do establecido no artigo 109.2 da Lei 39/2015 do 1 de outubro do procedemento administrativo común das administracións públicas, corrixir o dito erro na “Base terceira. Forma e Prazo de presentación de instancias” Onde di: “. a partir do día seguinte ao da publicación do anuncio da convocatoria no Boletín Oficial do Estado.” Debe dicir: “. a partir do día seguinte ao da publicación do anuncio da convocatoria no Boletín Oficial da Provincia” Asinado dixitalmente en Valga en data á marxe. O alcalde-presidente José María Bello Maneiro
APROBACIÓN DEFINITIVA DO EXPEDIENTE DE CAMBIO DE FINALIDADE Nº 04/CF/2018, E DE MODIFICACIÓN DE CRÉDITO POR CRÉDITO EXTRAORDINARIO Nº 03/CE/2018 DENTRO DO ORZAMENTO DO ACTUAL EXERCICIO
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 07/12/2018)

Aprobado inicialmente polo Pleno da Corporación, en sesión ordinaria celebrada o día 25 de outubro de 2018, e publicándose no B. O. P. número 211 de data 2 de novembro de 2018 o expediente de cambio de finalidade nº 04/CF/2018 de cambio de finalidade do financiamento afectado procedente de diversas operacións de préstamo a longo prazo concertadas nos exercicios 2014, 2015, 2016, 2017, 2018 e anteriores por importe de 65.152,75 € coa conseguinte modificación do Anexo de Investimentos; Así como o expediente de crédito extraordinario Nº 03/CE/2018 por importe de 65.152,75€, financiado con baixas de créditos de gastos doutras aplicacións do orzamento vixente, para atender os gastos derivados dos seguintes expedientes de gasto: Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia; Sen prexuízo da súa entrada en vigor nos termos indicados no edicto de aprobación inicial, tal e como establece a base 10ª das BEO 2018. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por sí só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Lexislativo. Vilagarcía de Arousa, 26 de novembro de 2018.—O ALCALDE, Asdo: Alberto Varela Paz.
DH. A36.58204, SOLICITUDE DE CAMPAÑÓ, S. L., PARA UN CAUDAL DE AUGAS, NO LUGAR DE BARRAGÁNS, PARROQUIA DE CAMPAÑÓ, CONCELLO DE PONTEVEDRA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 22/06/2018)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga cáptase en dous pozos barrena 75 m prof. e condúcese a depósito 1500 l na mesma parc. de onde segue por tubo PE Ø 1,5’’, 60 m lonx. ata estación de servizo onde se emprega para uso sanitario, lavado de vehículos e limpeza das instalacións. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente. Vigo, a 8 de xuño de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
PRECIOS PÚBLICOS PROGRAMA REACTIVATE
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 22/10/2018)

1º.—DETERMINACIÓN DO SERVIZO: Programa de Maiores do Concello de Tomiño. O Programa para Maiores preséntase como un proxecto impulsado polo Concello de Tomiño dende a Concellería de Benestar Social para potenciar o envellecemento activo e activar os mecanismos necesarios para ofrecerlle unha mellor calidade de vida ao colectivo da terceira idade a través dun enfoque multidisciplinar e multidimensional. Vai dirixido a persoas cunha idade maior de 60 anos, preferentemente pertencentes ao Concello de Tomiño, podendo participar doutros concellos sempre e cando non se cubran as 30 prazas coas que conta o programa. De non ser o caso, poderá pasar á lista de espera.1.1. Actividades da área cognitiva. A actividade básica é o Obradoiro de Memoria e despois existen pequenas actividades complementarias onde se traballarán a memoria, a atención, a linguaxe, o razoamento, a percepción, as praxias, os cálculos, a lectoescritura e a visoconstrucción.1.2. Actividades da área socioeducativa-sociorrelacional. As actividades a realizar serán: manualidades, roteiros, actividades manipulativas para a vida autónoma e a promoción da saúde.1.3. Actividades da área física. As actividades que se realizarán serán: xerontoximnasia (pilates), exercicio ao aire libre, obradoiro de psicomotricidade, roteiros saudables, obradoiro respiratorio, wiiterapia, bailoterapia, musicoterapia, expresión teatral, escola de costas, obradoiro de hábitos saudables, risoterapia e relaxación.2º.—SUPOSTO DE FEITO: participación nas actividades do Programa de Maiores.3º.—RESPONSABLE DE PAGAMENTO: persoas que se inscriban no dito Programa.4º.—SOLICITUDES E PRAZAS: As solicitudes realizaranse a través do teléfono 986622001 ou de forma presencial no departamento de Servizos Sociais do Concello de Tomiño. As prazas existentes son 30, tendo preferencia na solicitude as persoas empadroadas no Concello de Tomiño, coa posibilidade de participar poboación doutros concellos se quedan prazas vacantes.5º.—TARIFAS: Asistencia ás actividades do Programa de Maiores.15€/mes 6º.—BONIFICACIÓNS: Aquelas persoas do Concello de Tomiño que estean empadroadas no mesmo domicilio, sexan irmáns ou cónxuxes, terán unha bonificación de 5€cada unha.7º.—DEPÓSITO PREVIO: o depósito previo do importe do prezo público será obrigatorio dende a súa entrada en vigor e, en todo caso, antes do inicio das actividades.8º.—COBERTURA DE PREZO PÚBLICO: para os conceptos de gasto indicados prevese a cobertura parcial, sufragándose o resto con cargo á partida 231.226.99 9º.—DATA DENDE A QUE SE ESIXIRÁ O PREZO PÚBLICO: dende a súa entrada en vigor coa publicación no Boletín Oficial da Provincia. TOMIÑO A ALCALDESA NA DATA QUE FIGURA NA CORRESPONDENTE SINATURA ELECTRONICA
ADXUDICACIÓN DO CONTRATO MIXTO "CONSERVACIÓN E MELLORA NO PARQUE INFANTIL DO PARQUE XARDIN BOTÁNICO"
ADMINISTRACIÓN LOCAL — Municipal — Caldas de Reis (Contratos administrativos, 18/05/2018)

Por Decreto de Alcaldía de data 07/05/2018, aprobouse a adxudicación da obra “CONSERVACIÓN E MELLORA NO PARQUE INFANTIL DO PARQUE XARDIN BOTÁNICO (Plan Concellos 2017)” o que se publica aos efectos do disposto polo artigo 154 do TRLCSP aprobado polo RDL 3/2011, de 14 de novembro. a) Organismo: Concello de Caldas de Reis. b) Dependencia que tramita o expediente: Contratación. a) Tipo de contrato: mixto b) Descripción do obxecto: “CONSERVACIÓN E MELLORA NO PARQUE INFANTIL DO PARQUE XARDIN BOTÁNICO (Plan Concellos 2017) a) Tramitación: ordinaria. b) Pocedemento: aberto, varios criterios de adxudicación. O orzamento máximo de licitación ascende a contía de 38.807,94 €, máis 8.149,67 € de IVE, o que supón un total de 46.957,61 € a) Data: 07/05/2018 b) Contratista: GALITEC DESARROLLOS TECNOLÓGICOS, S. L. con CIF B36495604 c) Nacionalidade: española d) Importe da adxudicación: O prezo de 36.300, €, mailo IVE por importe de 7.623,00€, o que fai un total de 43.923,00€. A formalización do contrato terá lugar do día 08/05/2018. O Alcalde, Documento datado e asinado dixitalmente
PROXECTO DE EQUIDISTRIBUCIÓN, POLO SISTEMA DE CONCERTO, DO POLÍGONO A DO SUBSECTOR DO SOLO URBANIZABLE A.1-2
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 14/12/2018)

En cumprimento do disposto no artigo 106 e concordantes da Lei 2/2016, do solo de Galicia e no artigo 270 do Decreto 143/2016, polo que se aproba o seu Regulamento, sométese a información pública o “Proyecto de actuación por el sistema de concierto, en el subsector “A” del suelo urbanizable A-1-2”, de data outubro de 2018, redactado polos arquitectos don Eugenio Jiménez Passolas, Gustavo Perez Álvarez e Amador Rey Camiño, para a execución xurídica e desenvolvemento do polígono A da “Modificación puntual do vixente Plan xeral de ordenación municipal, para adaptar o ámbito do sector do solo urbanizable A-1.2 no Vao, Campañó, con ordenación detallada”, aprobada definitivamente polo Pleno do Concello de Pontevedra en data 27/01/2017 (DOG núm.37 do 22/02/2017; normas e ordenanzas publicadas no BOP número 127, do 4/07/2017), proxecto que foi inicialmente aprobado en data 21/11/2018, segundo se acredita mediante certificación da mesma data expedida pola entidade mercantil “Servinoga SL”, na súa cualidade de administradora única de “Inmobiliaria Ponteno SL”, única propietaria dos terreos incluídos no polígono. A información pública do proxecto de equidistribución realizarase durante o prazo de un (1) mes, mediante anuncio que se publicará, por conta da promotora, no Boletín Oficial da Provincia, no taboleiro de edictos do Concello de Pontevedra, na páxina web e na sede electrónica municipal www.sede. pontevedra. gal, a efectos de que durante dito período, que comezará a computarse dende o día seguinte ao da publicación do anuncio no BOP, poida examinarse o proxecto no Servizo de Urbanismo, Medio Ambiente e Patrimonio Histórico, sito na rúa dos Churruchaos núm.2, baixo, en horario de oficina, ou a través da sede electrónica e formularse as alegacións e suxestións pertinentes, con notificación individualizada aos interesados no polígono e nos sistemas xerais afectos, segundo os datos que figuren no catastro e no rexistro da propiedade. Así mesmo, infórmase que nestas datas xa se atopa publicado na sede electrónica do Concello de Pontevedra (ligazón exacta a día de hoxe: http://www.pontevedra. gal/areas/urbanismo-e-territorio/planeamento-urbanistico/planeamento-en-tramitacion/), o contido íntegro do documento aprobado inicialmente en data 21/11/2018, en cumprimento do disposto no artigo 7 da Lei 19/2013, de transparencia, acceso á información pública e bo goberno e TRLSRU. Pontevedra, 05 de decembro de 2018 A concelleira responsable da Área de Urbanismo, Promoción Económica, Emprego e Turismo
LICITACIÓN EXPTE.14943-77, PRESTACIÓN DOS SERVIZOS DE FORMACIÓN DO PROGRAMA "VIGO POLO EMPREGO DA MOCIDADE II"
ADMINISTRACIÓN LOCAL — Municipal — Vigo (Contratos administrativos, 08/03/2018)

1. Entidade que adxudica: organismo: Concello de Vigo. Dependencia: Desenvolvemento Local e Emprego. Nº expediente: 14943-77.2. Obxecto do contrato: a prestación dos servizos de formación do programa “Vigo polo emprego da Mocidade II”. Lugar de execución: Vigo. Prazo de execución: 6 meses. Prórroga: non 3. Tramitación e procedemento. Tramitación: Ordinaria. Procedemento: Aberto.4. Presuposto base: 56.409,01 euros. IVE a soportar pola administración: exento de IVE. Orzamento total: 56.409,01 euros.5. Garantías esixidas. a) Provisional: non se esixe. b) Definitiva: sí (5% do prezo de adxudicación do contrato excluído o IVE). c) Complementaria: non se esixe.6. Obtención da documentación e información: www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata 7 días antes do día de finalización do prazo de presentación de proposicións.7. Requisitos específicos do contratista: a) Documentos acreditativos da solvencia económica e financeira: Considerarase con solvencia económica e financeira aos licitadores que no conxunto dos últimos tres anos teñan un volume de facturación que sexa igual ou superior ao prezo do contrato. b) Documentos acreditativos da solvencia técnica e profesional: Considerarase acreditada a solvencia se nalgún dos últimos cinco anos acredita servizos ou traballos por importe igual ou superior a unha anualidade media do prezo do contrato. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario.8. Presentación de Ofertas: Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida na cláusula 12 e 13 do prego de condicións administrativas e no punto 7 das FEC. Lugar de presentación: Rexistro Xeral do Concello de Vigo, Pza. do Rei núm 1 36202 VIGO, ata as 13,30 h. do último día de prazo. Admisión de melloras: non. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica e económica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Páxina web para obtención de información: www.vigo.org 11. Outras informacións: Este proxecto é susceptible de ser cofinanciado polo Fondo Social Europeo Vigo, 28 de febreiro de 2018. O concelleiro delegado de Contratación P. D. (Decreto 19-06-2015 e Acordo 19-06-2015) David Regades Fernández
DH. W36.62082. SOLICITUDE DO CONCELLO DE BAIONA DE AUTORIZACIÓN DE OBRAS NA PARROQUIA DE BAREDO (SANTA MARÍA), NO CONCELLO DE BAIONA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 26/06/2018)

As obras solicitadas consisten no proxecto de “Paseo fluvial en Baredo, segunda fase”, consistente na prolongación da pasarela existente mediante roza de vexetación, traballos de xardinaría, instalación de 448 ml. de pasarela de madeira con varanda, 105 m² de senda de formigón, construción dunha escaleira de pedra, canalización de augas pluviais con 30 ml. de tubaxe de PVC de 315 mm. de diámetro e máis rebaixe de cota de 15 pozos de saneamento existente, en zona de policía, servidume e dominio público hidráulico, con dous cruzamentos por riba do leito do río da Fraga (ou Tres Regueiras), nos lugares de Carballo de Aba ata lugar Torre, na parroquia de Baredo, concello de Baiona (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 3 de maio de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
NOMEAMENTO OFICIAIS DE POLICÍA
ADMINISTRACIÓN LOCAL — Municipal — Cangas (Persoal, oposicións, 11/01/2018)

Ao remate do proceso selectivo convocado ao efecto por resolución da Alcaldía de data 21/12/2017 acordouse nomear a don Jony Ruenz Meddiche, DNI XXXXXXXXX e don Guillermo Francisco Bellovi Ciccarelli, DNI XXXXXXXXX funcionarios de carreira na categoría de Oficiais de Policía do Concello de Cangas Grupo: C1; Clasificación: Administración Especial; Escala Básica: Servizos Especiais. O que se fai público aos efectos previstos no artigo 62 do Real Decreto Lexislativo 5/2015 polo que se aproba o Texto Refundido da Lei do Estatuto Básico do Empregado Público. Cangas, a 29 de decembro de 2017. O Alcalde Xosé Manuel Pazos Varela
IN407A 2018/312-4, CONCESIÓN A UNIÓN FENOSA DISTRIBUCIÓN, S. A., PARA CONSTRUCIÓN DE INSTALACIÓN ELÉCTRICA, NO LUGAR DE O CANIZO, VALADARES, CONCELLO DE VIGO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 11/09/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 24 de agosto de 2018. O xefe territorial P. A. Decreto 135/2017 – DOG núm.18, do 25/01/2018 O xefe do Servizo de Administración Industrial Fabio Hernan Susana Inmaculada Baldean Palomo
LICITACIÓN PRESTACIÓN DO SERVIZO DE CONSERVACIÓN E MELLORA CAMPOS DE FÚTBOL
ADMINISTRACIÓN LOCAL — Municipal — Porriño, O (Contratos administrativos, 08/02/2018)

Por acordo da Xunta de Goberno Local de data 29.12.2017, foron aprobados os pregos que han de rexer na seguinte licitación: Segundo o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 3 de xaneiro de 2017. A alcaldesa Eva García de la Torre
LICITACIÓN DA OBRA "MELLORA DA SEGURIDADE VIARIA NA E. P. 2603 PUXEIROS-PEINADOR (MOS)"
ADMINISTRACIÓN LOCAL — Provincial — Deputación Provincial (Contratos administrativos, 31/01/2018)

a. Organismo: Deputación Provincial de Pontevedra. b. Dependencia que tramita o expediente: Servizo de Contratación, Facenda e Patrimonio. A execución da obra ““mellora da seguridade viaria na E. P. 2603 Puxeiros-Peinador (Mos)”, con orzamento de licitación de 523.022,57 euros, máis 109.834,74 euros correspondentes ó IVE. Plazo de execución: Catro meses. a. Tramitación: ordinaria. b. Procedemento: aberto. Definitiva do 5% do prezo de adxudicación excluído o IVE. Grupo G, subgrupo 4, categoría 3. a. Entidad: Servizo de Contratación da Deputación Provincial de Pontevedra. b. Domicilio: Avda. de Montero Ríos, s/n c. Localidade y código postal: Pontevedra 36002. d. Teléfono: 986804100. e. Telefax: 986804126. f. Páxina web: www.depontevedra.es. a. O prazo para a presentación de ofertas será de vinteseis días naturais contados a partir do seguinte ó da publicación de este anuncio no BOP. b. Documentación a presentar: A que figura no plego de cláusulas administrativas. c. Lugar de presentación: As proposicións presentaranse no Rexistro xeral da Deputación, na sede de Pontevedra, de luns a venres, de 8:30 a 14:30 horas e de 17:00 a 19:00 horas, ou na sede de Vigo, de luns a venres de 9:00 a 14:00 horas. d. Admisión de variantes: Non se admiten variantes. a. Entidade: Diputación Provincial de Pontevedra. b. Domicilio: Avda. de Montero Ríos, s/n. c. Localidade: Pontevedra. d. Data: As once horas e trinta minutos do primeiro mércores seguinte ó día no que finalice o prazo sinalado para a presentación de plicas, sempre que transcorresen polo menos tres días habiles desde a finalización do prazo, procederase á apertura dos sobres B correspondentes á documentación técnica valorable a través de criterios non avaliables mediante fórmulas, tal e como prevé o artigo 27 do Real decreto 817/2009, no que se desenvolve parcialmente a LCSP. Para a valoración das proposicións e a determinación da oferta economicamente máis vantaxosa atenderase ós seguintes criterios directamente vinculados ó obxecto do contrato: Os criterios avaliables mediante xuízos de valor valoráranse cun máximo de 45 puntos, de conformidade cos seguintes criterios: Nota importante: Só se procederá á apertura e valoración das propostas do sobre c daquelas empresas que obtivesen unha ponderación dos criterios avaliables mediante xuízos de valor que superen os 20 puntos. Os criterios avaliables mediante formulas valoraranse cun máximo de 55 puntos de conformidade cos seguintes criterios: Pontevedra, 22 de xaneiro de 2018. O DEPUTADO DELEGADO. O SECRETARIO.
FORMALIZACIÓN DO CONTRATO DO LOTE 3 “ÁREA DE SKATE PARK” DO CONTRATO DE SUBMINISTRO E INSTALACIÓN DE “ÁREAS DE XOGO INFANTÍS ADAPTADAS E INCLUSIVAS, ÁREAS BIOSAUDABLES E ÁREA DE SKATE PARK”
ADMINISTRACIÓN LOCAL — Municipal — Bueu (Contratos administrativos, 26/07/2018)

a) Organismo: Concello de Bueu. b) Órgano de Contratación: Xunta de Goberno Local c) Dependencia que tramita o expediente: Servizo de Contratación do Departamento de Secretaría. d) Núm. de expediente: 2593/2017 a) Tipo: Administrativo de subministro e instalación b) Obxecto: “LOTE 3: ÁREA DE SKATE PARK” c) Prazo de execución: TRES SEMANAS (03 SEMANAS) contados a partir do día seguinte ó da formalización do contrato en documento administrativo. a) Tramitación: Ordinaria b) Procedemento: Aberto con pluralidade de criterios de adxudicación c) Criterios de adxudicación: a oferta economicamente máis vantaxosa, ampliación do prazo de garantía, redución do prazo de execución e calidade dos materiais (Cláusula 13 dos Pregos de Cláusulas Administrativas Particulares). a) Valor estimado do LOTE 3 ÁREA DE SKATE PARK: 6.864,10.-€ b) IVE aplicable: 21% c) Importe do IVE: 1.441,46.-€ d) Prezo de licitación: 8.305,56.-€ 6.353,76.-€ IVE engadido. a) Data de adxudicación: 02.07.2018 b) Data de formalización do contrato: 13.07.2018 c) Entidade adxudicataria: ZONA DE OBRA O ROSAL S. L. U., C. I. F.: B-9410663 (DOCUMENTO ASINADO ELECTRÓNICAMENTE Á MARXE)
APROBACIÓN DEFINITIVA DO ORZAMENTO XERAL, ANO 2018
ADMINISTRACIÓN LOCAL — Municipal — Guarda, A (Presupostos e cadros de persoal, 07/05/2018)

O Pleno da Corporación, en sesión extraordinaria celebrada o día 15.03.2018, aprobou o orzamento municipal para o exercicio 2018, procedéndose a súa exposición ó público polo prazo de 15 días, en cumprimento do artigo 169.1 do Texto Refundido da Lei Reguladora das Facendas Locais, previo anuncio no Taboleiro de Anuncios do Concello e no Boletín Oficial de Pontevedra nº 63 de data 02.04.2018. Ó remate do prazo de exposición pública non se presentaron alegacións ó mesmo polo que se consideran definitivamente aprobados e se publica, de conformidade co artigo 169.3 do Texto Refundido da Lei Reguladora de Facendas Locais, resumido por capítulos do seguinte xeito: Este orzamento xeral entrará en vigor unha vez publicado, resumido por capítulos, no Boletín Oficial da Provincia de Pontevedra. Documento asinado dixitalmente á marxe. O Alcalde Antonio Lomba Baz
LICITACIÓN DA OBRA, MELLORA DA URBANIZACIÓN DA RÚA ALCALDE JOSÉ DEL RÍO, TRAMO I MARÍN
ADMINISTRACIÓN LOCAL — Provincial — Deputación Provincial (Contratos administrativos, 31/01/2018)

Anuncio da Deputación Provincial de Pontevedra polo que se convoca procedemento aberto para a contratación da obra “mellora da urbanización da rúa Alcalde José del Río, tramo I (Marín)”, (CPV 45230000). A execución da obra “mellora da urbanización da rúa Alcalde José del Río, tramo I (Marín)”, con orzamento de licitación de 198.830,08 euros, máis 41.754,32 euros correspondentes ó IVE. Prazo de execución: Tres meses e medio. Definitiva do 5% do prezo de adxudicación excluído o IVE. Non se precisa. Para a valoración das proposicións e a determinación da oferta economicamente máis vantaxosa atenderase ós seguintes criterios directamente vinculados ó obxecto do contrato: Os criterios avaliables mediante xuízos de valor valoráranse cun máximo de 49 puntos, de conformidade cos seguintes criterios: Nota importante: Só se procederá á apertura e valoración das propostas do sobre c daquelas empresas que obtivesen unha ponderación dos criterios avaliables mediante xuízos de valor que superen os 20 puntos. Os criterios avaliables mediante formulas valoraranse cun máximo de 51 puntos de conformidade cos seguintes criterios: Pontevedra, a 22 de xaneiro de 2018. O Deputado delegado, O Secretario,
14 DE DECEMBRO DE 2017 DA DIRECCIÓN XERAL DE ORDENACIÓN DO TERRITORIO E URBANISMO, POLO QUE SE SOMETE A INFORMACIÓN PÚBLICA O PLAN BÁSICO AUTONÓMICO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Consellería de Medio Ambiente e Ordenación do Territorio (Outros documentos, notificacións e informacións públicas, 02/01/2018)

O Plan Básico Autonómico é o instrumento de planeamento urbanístico que ten por obxecto delimitar, no territorio da Comunidade Autónoma de Galicia, as afeccións derivadas da lexislación sectorial e identificar os asentamentos de poboación existentes. Este instrumento será de aplicación nos concellos que carezan de Plan xeral de ordenación municipal, tendo carácter complementario do planeamento municipal. A persoa titular da consellería de Medio Ambiente e Ordenación do Territorio, ao abeiro do disposto nos artigos 50.3 da Lei 2/2016, do 10 de febreiro, do solo de Galicia e 102.3 do Decreto 143/2016, do 22 de setembro, polo que se aproba o Regulamento que a desenvolve e, de conformidade co Decreto 167/2015, do 13 de novembro, polo que se establece a estrutura orgánica da Consellería de Medio Ambiente e Ordenación do Territorio, en relación co artigo 3 do Decreto 177/2016, do 15 de decembro, polo que se fixa a estrutura orgánica da Vicepresidencia e das Consellerías da Xunta de Galicia, con data do 14 de decembro de 2017, acordou aprobar inicialmente o Plan Básico Autonómico. En cumprimento do disposto nos artigos sinalados, sométese a información pública o Plan Básico Autonómico, polo prazo de dous meses, contado a partir da publicación deste anuncio no Diario Oficial de Galicia. Durante o referido prazo, calquera persoa poderá examinar o documento, en horario de oficina, nas dependencias do Instituto de Estudios do Territorio, sitas en San Lázaro s/n (15781 Santiago de Compostela), e nas dependencias da Dirección Xeral de Ordenación do Territorio e Urbanismo sitas no Edificio Administrativo San Caetano s/n, en Santiago de Compostela, e presentar ante a Consellería de Medio Ambiente e Ordenación do Territorio as alegacións, documentos e xustificacións que se consideren pertinentes. Asemade, poderá consultarse o Plan Básico Autonómico e achegarse por vía telemática as referidas alegacións, a través dos seguintes enlaces: Descargas: http://mapas.xunta. gal/visores/descargas-pba/ Visor: http://mapas.xunta. gal/visores/pba/ Santiago de Compostela, 14 de decembro de 2017.—Directora xeral de Ordenación do Territorio e Urbanismo, Karen Tatiana Usurbil Ontoria.
DELEGACIÓN DE FUNCIÓNS DA ALCALDÍA NO 1º TTE. ALCALDE DOS DÍAS 14 A 16 AGOSTO 2018
ADMINISTRACIÓN LOCAL — Municipal — Bueu (Outros documentos, notificacións e informacións públicas, 21/08/2018)

Por Resolución da Alcaldía núm.963 de data 13.08.18, vense en delegar no 1º Tte. de Alcalde D. Martín Villanueva Pastoriza, as delegacións propias da Alcaldía-Presidencia do Concello, por ausencia do titular, durante os día 14 a 16 de agosto de 2018, ambos inclusives. O que se fai público en virtude do disposto no art.44.2 do Real Decreto Lexislativo 2568/86. O Alcalde, (asinado electronicamente á marxe)
ORDENANZA DO PREZO PÚBLICO POLA ORGANIZACIÓN DUNHA SARDIÑADA DE SAN XOÁN
ADMINISTRACIÓN LOCAL — Municipal — Salvaterra de Miño (Ordenanzas e Regulamentos, 19/06/2018)

De conformidade co previsto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais e no exercicio da potestade regulamentaria recoñecida ao Concello de Salvaterra de Miño, na súa calidade de Administración Pública Territorial, polos artigos 4, 49, 70.2 e concordantes da Lei 7/85, de 2 de abril reguladoras das Bases de Réxime Local, establecese os prezos públicos pola organización dunha sardiñada na noite de San Xoán. Están obrigados ao pagamento do prezo público regulamentado nesta ordenanza, quen se beneficie dos servizos prestados. O devengo deste prezo ten lugar no momento no que se efectúe a obtención do tiquet dos diversos produtos ofertados. A contía do prezo público regulamentado nesta Ordenanza será único fixándose o mesmo en 2,00 € (IVE incluído) por un vaso de viño, pan e dúas sardiñas. O pagamento deste prezo realizarase no momento da adquisición do tiquet. Esta Ordenanza entrará en vigor e comezará a aplicarse o día seguinte da súa publicación no Boletín Oficial da Provincia. Salvaterra de Miño, a 6 de xuño de 2018. Documento asinado electronicamente na marxe. O alcalde Arturo Grandal Vaqueiro
APROBACIÓN INICIAL ORZAMENTO ANO 2018
ADMINISTRACIÓN LOCAL — Municipal — Silleda (Presupostos e cadros de persoal, 20/03/2018)

Aprobado inicialmente polo Pleno do Concello, en sesión celebrada en data 9 de Marzo do 2018, o Orzamento Xeral para o exercicio económico do dous mil dezaoito (2018), así como o cadro de persoal, en cumprimento do disposto no artigo 169.1 do RDL 2/2004, Texto Refundido Lei Facendas Locais, exponse ó público na Secretaría deste Concello, polo prazo de 15 días hábiles, a contar dende o seguinte o da inserción deste Edito no B. O. P., a fin de que durante o mesmo poidan formularse reclamacións ou alegacións. Silleda, a 12 de Marzo do 2018. O alcalde Manuel Cuíña Fernández
APROBACIÓN INICIAL DO EXPEDIENTE DE MODIFICACIÓN DA RPT DO PERSOAL DIRECTIVO
ADMINISTRACIÓN LOCAL — Provincial — Deputación Provincial (Presupostos e cadros de persoal, 30/05/2018)

O Pleno da Deputación de Pontevedra, na sesión ordinaria do 25 de maio de 2018, aprobou inicialmente o expediente de modificación da relación de postos de traballo do persoal directivo, coa finalidade de crear un posto de director de xestión dos servizos do ORAL. De conformidade co establecido no artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. O que se fai público para xeral coñecemento e demais efectos. Pontevedra, a 25 de maio de 2018. O deputado delegado O secretario Carlos López Font Carlos Cuadrado Romay
EXTRATOS DOS ACORDOS DO PLENO DA DEPUTACIÓN DE PONTEVEDRA EN SESIÓN EXTRAORDINARIA (SUBSTITUCIÓN DO ORDINARIO DE AGOSTO) CELEBRADA O 14 DE SETEMBRO DE 2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 25/09/2018)

Non asisten: Don Jordi Vicent Valmaseda Stratmann (PP) e Don Yanko Denes Pinson Boukhlik (PSdeG-PSOE) En relación coa orde do día adóptanse os seguintes acordos: O secretario Carlos Cuadrado Romay
CONVOCATORIA DE AXUDAS MUNICIPAIS Á CREACIÓN DE EMPRESAS, CONCELLO DE VILAGARCÍA 2018
ADMINISTRACIÓN LOCAL — Municipal — Vilagarcía de Arousa (Subvencións e axudas, 01/06/2018)

A Xunta de Goberno Local, en sesión celebrada coa data 14 de maio de 2018 aprobou as seguintes BASES REGULADORAS DO PROGRAMA DE AXUDAS MUNICIPAIS Á CREACIÓN DE EMPRESAS CONCELLO DE VILAGARCÍA DE AROUSA 2018, así como a súa publicación no BOPPO: A presente disposición ten por obxecto fixar as bases reguladoras e convocar a concesión, para o ano 2018 do PROGRAMA DE AXUDAS MUNICIPAIS PARA A CREACIÓN DE EMPRESAS no ámbito do Concello de Vilagarcía de Arousa coa finalidade de colaborar dunha forma activa na xeración de emprego no municipio apoiando a posta en marcha de novos proxectos empresariais. Poderán acollerse a estas axudas os/as empresarios/as individuais e as pequenas e medianas empresas (PEME), independentemente da súa forma xurídica, que iniciasen a súa actividade empresarial entre o 2 de outubro de 2017 e o 30 de outubro de 2018 (entendendo por inicio de actividade a alta no I. A. E.). Para o carácter de PEME terase en conta o establecido no Anexo I do Regulamento nº 651/2014 da Comisión Europea.
SUBSANACIÓN DE ERRO NA PUBLICACIÓN DE SUBVENCIÓNS NON CONCEDIDAS, PARA ASOCIACIÓNS E CLUBS DEPORTIVOS SEN ÁNIMO DE LUCRO PARA ACTIVIDADES DEPORTIVAS ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 07/12/2018)

Advertido erro na publicación no BOP número 234 de data 5 de decembro en relación as subveniones non concedidas polo Servizo de Deportes da Deputación Provincial, para asociacións e clubs deportivos sen ánimo de lucro para actividades deportivas ano 2018, a continuación ralacionase o novo listado corrixido. Pontevedra, a 5 de decembro de 2018. A presidenta O secretario
PADRÓN DA TAXA DE LIXO E SUMIDOIROS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 20/09/2018)

Aprobado, por resolución da Alcaldía do día de hoxe, o padrón da taxa por Recollida do Lixo e Sumidoiros do 2º semestre de 2018, estará a disposición do público na Secretaría deste Concello, polo prazo de 15 días contados a partires do seguinte en que se publique este anuncio no B. O. P. podéndose presentar recurso de reposición no prazo dun mes a contar dende a finalización do período de exposición. De conformidade có previsto no art.123 do Real Decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, en relación co establecido nos arts.87 e 88 do Regulamento Xeral de Recadación, o prazo de ingreso será do 17 de outubro ó 17 de decembro de 2018. O presente anuncio ten carácter de notificación colectiva, ó abeiro do disposto no art.102 da Lei Xeral Tributaria 58/2003, de 17 de decembro. Vilaboa, a 6 setembro 2018. O alcalde José L. Poceiro Martínez
EXTRACTOS DA XUNTA DE GOBERNO DE DATA 29/12/2017
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/01/2018)

Non asiste o deputado, D. Antonio Bienvenido Chater Corachan, xustificando a súa ausencia. O Secretario Carlos Cuadrado Romay
AMPLIACIÓN DO PRAZO PARA A PRESENTACIÓN DE SOLICITUDES NA NOVA CONVOCATORIA DE SUBVENCIÓNS PARA A CONSOLIDACIÓN DO PLAN REVITALIZA
ADMINISTRACIÓN LOCAL — Provincial — Deputación Provincial (Subvencións e axudas, 31/10/2018)

A Xunta de Goberno da Deputación Provincial de Pontevedra, na sesión celebrada o 26 de outubro de 2018, adoptou o seguinte acordo: “A Xunta de Goberno da Deputación de Pontevedra, na sesión celebrada o 20 de xullo de 2018 (acordo nº 2.26923), aprobou as Bases reguladoras da nova convocatoria de subvencións para a consolidación do Plan Revitaliza. O extracto da convocatoria das citadas bases publicouse no Boletín Oficial da Provincia nº 148, de data 2 de agosto de 2018. De acordo co disposto na base sexta, o prazo para presentar as solicitudes por parte dos concellos era de tres meses a contar desde o día seguinte ao da publicación do extracto da convocatoria no Boletín Oficial da Provincia, finalizando dito prazo o 2 de novembro de 2018. Non obstante o anterior, tendo en conta que co obxectivo de facilitar o traballo das entidades locais, que están a demostrar un grande interese polo Plan REVITALIZA celebrando numerosas reunións cos técnicos provinciais para concretar os detalles das solicitudes, e á vista da complexidade da documentación a presentar nesta convocatoria, considerase necesario ampliar o prazo de presentación das solicitudes de acordo co disposto no artigo 32 da Lei 39/2015, de 1 de outubro, do Procedemento Administrativo Común das Administracións Públicas. A vista do exposto, de conformidade co establecido no artigo 35 da Lei 7/1985, de 2 de abril, reguladora das bases de réxime local, a Xunta de Goberno ACORDA: Ampliar ata o 3 de decembro de 2018 o prazo para que os concellos presenten as solicitudes na nova convocatoria de subvencións para a consolidación do Plan Revitaliza.”. O que se fai público para xeral coñecemento. Pontevedra, a 29 de outubro de 2018. O xefe do Servizo de Asistencia Intermunicipal Anacleto Espejel El Maddahi
AUTORIZACIÓN ADMINISTRATIVA DE CONSTRUCIÓN DA INSTALACIÓN ELÉCTRICA NO CONCELLO DE SANXENXO (EXPEDIENTE IN407A 2018/381-4).
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 12/12/2018)

Resolución do 23 de novembro de 2018 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de Sanxenxo (expediente IN407A 2018/381-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 23 de novembro de 2018. O xefe territorial Ignacio Rial Santomé